30.5.2022 г.
BG
Официален вестник на Европейския съюз
L 147/47
(6)
В сертификата за одобрение на типа No 602/5/2018 сред газовете, за които е бил одобрен клапанът на бутилката, не е посочен хелий.
Следователно бутилката не е трябвало да се пълни с хелий.
(7)
Маркировката, поставена върху бутилката от производителя, не е отговаряла на изискванията на член 15 от Директива 2010/35/ЕС относно физическата форма на гръцката буква пи.
Тя също така не е отговаряла нито на изискванията в подраздел 6.2.2.8 на раздел I.1 от приложение I към Директива 2008/68/ЕО, нито на точка 12.2.2 от стандарта EN ISO 11118:2015 относно височината на символа пи и на формулировката „ДА НЕ СЕ ПРЕЗАРЕЖДА“.
Освен това маркировката не е отговаряла на изискванията в точки 6.2.2.7.2—6.2.2.7.4 от раздел I.1 от приложение I към Директива 2008/68/ЕО или на стандарта EN ISO 11118:2015 по отношение на информацията, която трябва да бъде показана.
А именно, липсвало е показание за работното налягане и са били посочени погрешно съответстващият стандарт и номерът на нотифицирания орган.
Размерите на етикета за „незапалими, нетоксични газове“ са били също така по-малки от определените в раздел I.1, точка 5.2.2.2.1.1.2 от приложение I към Директива 2008/68/ЕО.
(8)
Маркировката върху опаковката също така е показвала несъответствия, а именно маркировка „СЕ“, която не е разрешена от Директива 2010/35/ЕС, и грешен номер на нотифицирания орган.
(9)
Изпитаният цилиндър е имал пукнатина в долната част на шийката, в заваръчния шев.
Наличието на кристално отлагане е показвало, че е имало изтичане.
(10)
Френският орган за надзор на пазара информира вносителя и дистрибутора относно несъответствията, наблюдавани по време на разследването.
Тези икономически оператори обаче не са предоставили адекватен отговор.
(11)
На 31 октомври 2019 г. нотифицираният орган Technická inšpekcia (Словакия) е издал ново свидетелство за одобрение.
(12)
В съответствие с член 30, параграф 4 от Директива 2010/35/ЕС френският орган за надзор на пазара временно изтегли от пазара бутилките, произведени преди 31 октомври 2019 г., и уведоми Комисията и държавите членки за мярката.
Решението беше публикувано на 3 януари 2020 г.
(13)
На 23 януари 2020 г. Шведската агенция за гражданска защита възрази срещу една от констатациите в протокола от изпитването, изготвен от френския орган за надзор на пазара.
Възражението доведе до прилагането на член 31, параграф 1 от Директива 2010/35/ЕС, съгласно който Комисията трябва да приеме решение, след като се консултира с държавите членки и със съответните икономически оператори.
(14)
На 15 април 2021 г. Комисията прикани държавите членки, производителя и вносителите да представят становищата си по случая, по-специално по отношение на целесъобразността на мярката, приета от френския орган за надзор на пазара, и риска, свързан с продукта.
(15)
На 10 юни 2021 г. Комисията представи случая на групата за административно сътрудничество на органите за надзор на пазара, създадена в съответствие с член 28, буква б) от Директива 2010/35/ЕС.
На 14 юни 2021 г. Комисията представи случая на експертната група по превоза на опасни товари, създадена в съответствие с член 8а, параграф 4 от Директива 2008/68/ЕО.
(16)
В процеса на консултации шест държави членки представиха становища.
Не постъпиха становища от икономически оператори.
Изпратените на Комисията становища потвърдиха, че изделието има несъответствия по отношение на опаковката, документацията, маркировката и етикетирането, първоначалната проверка и изпитване, както и на надзора на производството.
Освен това бутилката представлява очевиден риск за безопасността на потребителите.
Нито една държава членка не счете, че мярката, приета от френския орган за надзор на пазара, е необоснована.
(17)
Проучването на доказателствата, предоставени от френския орган за надзор на пазара, потвърждава, че гореспоменатите бутилки с хелий не отговарят на изискванията, определени в Директива 2008/68/ЕО и Директива 2010/35/ЕС.
Следователно тези бутилки с хелий представляват очевиден риск за безопасността на потребителите и следва да бъдат изтеглени от пазара,